డల్లాస్ నగరంలో అత్యధికంగా ప్రొటెస్టెంట్ క్రిస్టియన్లు ఉన్నారు. మెథడిస్ట్, బాప్టిస్ట్ చర్చీలు ప్రత్యేకంగా అన్ని నగరమంతా ఉన్నాయి. సదరన్ మెథడిస్ట్
యూనివర్శిటీ, డల్లాస్ బాప్టిస్ట్ యూనివర్శిటీలు మతసంస్థచే నడప బడుతున్నాయి. నగరంలో మోర్మన్ మతస్తులు గుర్తించదగిన సంఖ్యలో ఉన్నారు. ఈ కారణంగా ది చర్చ్ ఆఫ్ జీసస్ క్రైస్ట్ ఆఫ్ లేటర్ డే సెయింట్స్ చే నగరంలో 1884లో బృహత్తర చర్చ్ నిర్మాణం జరిగింది.

కాథలిక్ చర్చ్ కూడా డల్లాస్ నగరంలో ప్రాముఖ్యత కలిగిన మతాలలో ఒకటి దీని ఆధ్వర్యంలో యూనివర్శిటీ ఆఫ్ డల్లాస్ విశ్వవిద్యాలయం నడపబడుతుంది.
తరువాతి స్థానంలో ముస్లిమ్ మతస్థులు ఉన్నారు. వీరు నగర ఉత్తర, ఈశాన్య భాగంలో అధికంగా ఉన్నారు. డల్లాస్‌ డౌన్‌టౌన్‌కు ఉత్తరంలో40 మైళ్ళ దూరంలో పురాతన మసీదు ఉంది.

డల్లాస్ నగరం, పరిసర ప్రాంతాలలూ యూదులు పెద్దసంఖ్యలో ఉన్నారు. వీరు అధికంగా ఉత్తర భాగంలో ఉంటారు. డల్లాస్ నగరంలో బౌద్ధ మతస్థుల సంఖ్య కూడా ఎక్కువే. వీరందరూ తాయ్‌లాండ్, శ్రీలంక, నేపాల్, కంబోడియా, వియత్నామ్, లోయాశ్, టిబెట్, చైనా, తైవాన్, జపాన్ నుండి వలస వచ్చిన వారు.

మతం
నగర సంస్కృతి
నేరము-చట్టము
పత్రికలు